
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη- ως αναδασωτέας δημόσιας εχτάσεως 6,50 στρεμμάτων 
στη θέση «Αετολύμη» της Κοινότητας Μαλεσίνας του Νομού 
Φθιώτιδας ... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγχριση γενιχού πολεοδομικού σχεδίου (ΓΠΣ) των οικισμών Καρ¬ 
δίτσας και Καρδιτσομαγούλας (Ν. Καρδίτσας) . 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1487 (1) 

Κήρυξη ως αναδασωτέας δημόσιας εχτάσεως 6,50 στρεμμάτων στη 
θέση «Αετολύμη» της Κοινότητας Μαλεσίνας του Νομού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΟΣ 
' Έχοντας υπόψη: 

1) Τις διατάξεις του άρθρου 111 παρ. 3 του Συντάγματος. 

2) Τις περί Διοικητικής αποκεντρώαεως διατάξεις. 

3) Τις διατάξεις του Νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3 


β) του άρθρου 38 παράγραφος 1 

4) Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5) -Την αριθ. 986/10.5.89 πρόταση του Δασαρχείου Αταλάντης 
περί κηρύξεως αναδασωτέοις της αναφερομένης στο θέμα εχτάσεως. 

6) Την αριθ. 22961/85 απόφαση Νομάρχη Φθ/δος «περί παραχω- 
ρήσεως αρμοδιοτήτων κλπ.», αποφασίζουμε: 

Κηρύσουμε οιναδασωτέα, με σκοπό την εποιναδημιουργία της δασι¬ 
κής βλαστήσεως που καταστράφηκε από πυρκαίά και θα επιτευχθεί με 
φυσική αναγέννηση και τη διατήρηση του χαρακτήρος του δάσους, ώστε 
να αποκλεισθεί η διάθεση αυτής για άλλο σκοπό τη δημόσια έκταση των 
έξι στρεμμάτων και πεντακοσίων τετρ. μέτρων (6,500 στρ.) που βρί¬ 
σκεται στη θέση «Αετολύμη» της Κοινότητοις Μοιλεσίνοις του Νομού 
Φθιώτιδος και προσδιορίζεται από τα στοιχεία ΑΒΓΔΕΖΗΘΙΚΛ 
Μ Ν Α όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με δημόσιο δάσος πεύκης και ελαιοπερίβολα Νικ. Μύλη 
και Γεωργίου Φουρλεμάδη. 

Δυ/ικά: Με δημόσιο δάσος πεύκης και ελαιοπερίβολα Λάμπρου Ψω- 
ρομύτα και Γεωργίου Φουρλεμάδη. 

Βόρεια: Με δημόσιο δάσος πεύκης. 

Νότια: Με ελαιοπερίβολο Γεωργ. Φουρλεμάδη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 17 Μαΐου 1989 

Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 83760/4816 (2) 

Έγκριση γενικού πολεοδομικού σχεδίου (ΓΠΣ) των οικισμών Καρδί¬ 
τσας και Καρδιτσομαγούλας (Ν. Καρδίτσας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις της παραγρ. 1 του άρθρου 19 του Ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας "και άλλες διατάξεις» (Α' 113). 

4. Την αριθ. 46/15883/1903/8.2.88 κοινή απόφαση του Υπουρ¬ 
γού Προεδρίας της Κυβερνήσεως και του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων (ΦΕΚ 142/Β/88). 

5. Την αριθ. 16191/486/27.2.1985 απόφαση του Υπουργού Χω¬ 
ροταξίας, Οικισμού και Περιβάλλοντος «Κίνηση της διαδικασίας σύντα¬ 
ξης του γενικού πολεοδομικού σχεδίου Καρδίτσας» (ΦΕΚ 145/Δ/ 
85). 

6. Την αριθ. 71407/2932/11.10.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνησή της διαδι¬ 
κασίας σύνταξης του γενικού πολεοδομικού σχεδίου Καρδιτσομαγούλας 
Ν. Καρδίτσας» (ΦΕΚ 828/Δ/85). 

7. Τα αριθ. 2402/19.4.1984, 3003/28.5.1984, 4697/ 
26.2.1985, 4006, 4164, 4330/14.7.87, 4755/17.8.87 και 
6130/21.10.87 έγγραφα του Τμήματος Πολεοδομίας και Πολεοδομι¬ 
κών Εφαρμογών της Νομαρχίας Καρδίτσας προς τους αρμόδιους φο- 
ρείς. 

8. Τις 182/1985, 162/1986, 228/1987 και 78/1988 γνωμο¬ 
δοτήσεις του δημοτικού συμβουλίου Καρδίτσας. 

9. Το αριθ. 1256/23.9.87 έγγραφο της Κοινότητας Καρδιτσομα- 
γούλας. 

10. Τα αριθ. 552329/19.6.84 και 514616/16.9.87 έγγραφα του 
Οργανισμού Σιδηροδρόμων Ελλάδας. 

11. Τα αριθ. 532108/20.8.86 και 528391/2.9.87 έγγραφα του 
Ελληνικού Οργανισμού Τουρισμού. 

12. Τα αριθ. 2190/29.6.1984 και 4366/10.11.87 έγγραφα του 
Δασαρχείου Καρδίτσας. 

13. Τα αριθ. 12035/24.8.1984 και 19149/22.9.87 έγγραφα της 
Διεύθυνσης Υδάτινου Δυναμικού - Φυσικών Πόρων του Υπουργείου 
Βιομηχανίας Ενέργειας και Τεχνολογίας. 

14. Τα αριθ. Γ/5246/19.6.1984, Γ/9503/18.9.87 και Γ/ 
12001/19.11.87 έγγραφα της Διεύθυνσης Γεωργίας της Νομαρχίας 
Καρδίτσας Τμήμα Προγραμματισμού και Μελετών. 

15. Τα αριθ. 504/4939/6.6.1984 και 504/8052/23.9.87 έγ¬ 
γραφα του Οργανισμού Τηλεπικοινωνιών Ελλάδας. 

16. Το αριθ. 4645/23.3.1984 έγγραφο του αυτόνομου Οργανι¬ 
σμού Εργατικής Κατοικίας. 

17/Το αριθ. 2659/23.11.1984 έγγραφο του Εμπορικού και Βιο¬ 
μηχανικού Επιμελητηρίου Καρδίτσας. 

18. Το αριθ. 2)026/29.10.87 έγγραφο της ΙΓ Εφορείας Προϊστορι¬ 
κών και Κλασσικών Αρχαιοτήτων του Υπουργείου Πολιτισμού (περιφέ¬ 
ρεια Θεσσαλίας). 

19. Το αριθ. 16525/18.9.87 έγγραφο της Διεύθυνσης Εσωτερικών 
Τμήμα ΤΥΔΚ της Νομαρχίας Καρδίτσας. 

20. Τα αριθ. 1767/18.6,1984 και 1759/31.7.87 έγγραφα της 
Διεύθυνσης Οικισμού Λάρισας. 

21. Το γεγονός ότι οι υπόλοιποι φορείς δεν απάντησαν μέχρι σήμερα. 

22. Τις από 1/1986 και 1/1988 γνωμοδοτήσεις του Συμβουλίου 
Χωροταξίας, Οικισμού και Περιβάλλοντος του Ν. Καρδίτσας. 

23. Τις αριθ. 307/53/29.10.1986 και 151/19/3.6.87 γνωμο¬ 
δοτήσεις του Κεντρικού Συμβουλίου Χωροταξίας, Οικισμού και Περι¬ 
βάλλοντος, αποφασίζουμε: 

1) Εγκρίνεται το γενικό πολεοδομικό σχέδιο του οικισμού Καρδίτσας 
του δήμου Καρδίτσας και του οικισμού Καρδιτσομαγούλας της κοινότη¬ 


τας Καρδιτσομαγούλας του νομού Καρδίτσας, όπως τα όριά του προσ¬ 
διορίζονται με κόκκινη γραμμή στους χάρτες Π. 1.11 (4 σχέδια) και 
Π.1.2, 1.3.2 (4 σχέδια) σε κλίμακα 1:5.000. 

Κυρίως το παραπάνω σχέδιο περιλαμβάνει: 

Α. Την ενιαία πολεοδομική οργάνωση των οικισμών Καρδίτσας και 
Καρδιτσομαγούλας με προγραμματικό πληθυσμιακό μέγεθος για την 
επομένη πενταετία της τάξης περίπου των 35.000 και 4.000 κατοίκων 
αντίστοιχα όπως φαίνεται στους χάρτες (Π.1.11) σε κλίμακα 1:5.000 

μί: . 

α) Την επέκταση του σχεδίου πόλης σε εκτάσεις συνολικής επιφάνειας 
3.450 στρεμμάτων και τη δημιουργία δεκαπέντε (15) πολεοδομικών 
ενοτήτων με μέση πυκνότητα και μέσο συντελεστή δόμησης κατά πολε¬ 
οδομική ενότητα όπως φαίνεται στο χάρτη Π. 1.4. - 1.5 σε κλίμακα 
1:10.000 ως εξής: 


Πολεοδομική ενότητα Μέση πυκνότητα Μέσος Σ.Δ. 

νιιι 15 

25 

1,20 


β) Τον προσδιορισμό των χρήσεων γης όπως φαίνεται στο χάρτη 
Π-1.2, 1.3.2 (4 σχέδια) σε κλίμακα 1:5.000 και ειδικότερα: 

- Την οργάνωση του κέντρου της Καρδίτσας με στόχο την ποιοτική 
και περιβαλλοντική αναβάθμισή του, καιτην αποσυμφόρησή του με την 
παράλληλη τόνωση των τοπικών κέντρων στις περιοχές, Αγίου Νικο¬ 
λάου, Αγίου Σεραφείμ - Ακαδημίας, στη διασταύρωση Μετεώρων - Φα¬ 
ναριού, στη Δραγατσανίου, στον Άγιο Μηνά, στη θεσσαλιώτιδος από 
τη διασταύρωσή της με Κουμουνδούρου, στην Αγράφων, στις επεκτά¬ 
σεις ανατολικά του γηπέδου, στις Καμινάδες και στη θετταλών. 

- Τη διατήρηση της γενικής κατοικίας στα υπάρχοντα επίπεδα στο 
κέντρο της πόλης και την ανάπτυξή της στις γειτονιές. 

- Τη χωροθέτηση εργατικών κατοικιών σε δημοτική έκταση δυτικά 
της συνοικίας Αγίας Παρασκευής. 

- Την αύξηση του ποσοστού αστικού πρασίνου - ελευθέρων χώρων με 
τη χωροθέτηση ελευθέρων χώρων στο κέντρο του οικισμού Καρδίτσας 
και στις γειτονιές. 

- Τη χωροθέτηση νέων νηπιαγωγείων - δημοτικών σχολείων στις 
γειτονιές: Καμινάδες, Φαναριού, Αγία Παρασκευή, Αγίου Μηνά - Καρ- 
ροπλεσίτες, Αγ. Παντελεήμονα και Άγιο Νικόλαο έτσι ώστε να υπάρχει 
μία μονάδα στοιχειώδους εκπαίδευσης ανά γειτονιά με αίθουσες ανάλο¬ 
γες με τις πληθυαμιακές ανάγκες της. 

- Τη χωροθέτηση γυμνασίου - λυκείου στη Καρδιτσομαγούλα και 
στη γειτονιά Αγίας Παρασκευής. 

- Την επέκταση - ολοκλήρωση των γυμνασίων - λυκείων στις περιο¬ 
χές: της οδού Τρικάλων και των Ζαχαριωτών. 

- Τη χωροθέτηση ΚΕΤΕ (μέσης γεωπονικής) κοντά στα σχολικά συ¬ 
γκροτήματα της οδού Τρικάλων. 

- Τη χωροθέτηση ΑΕΙ της Γεωπονικής Σχολής του θεσσαλλικού 
Πανεπιστημίου, ΒΔ του οικισμού στην περιοχή Φαναριού. 

- Την επέκταση του υπό κατασκευή Γενικού Νοσοκομείου σε 300 
κλίνες. 

- Τη χωροθέτηση ενός τουλάιχιστον βρεφονηπιακού σταθμού ανά συ¬ 
νοικία. 

- Τη μετατροπή του γηπέδου της Καρδιτσομαγούλας σε αθλητικό 
κέντρο Α τύπου (σύμφωνα με τα αταθερότυπα της Γ.Γ.Α.). 

- Τη χωροθέτηση αθλητικού κέντρου Α τύπου σε δημοτική έκταση 

νοτιά της Φαναριού. 

- Τη μετατροπή του σημερινού γηπέδου της Καρδίτσας σε αθλητικό 
κέντρο Β τύπου. 

- Τη χωροθέτηση διάσπαρτων ελαφρών αθλητικών εγκαταστάσεων 
στη περίμετρο της πόλης. 

- Τη χωροθέτηση στο κέντρο της Καρδίτσας χώρων πολιτιστικών 
δραστηριοτήτων όπως: 

- Βιβλιοθήκη και'αρχείο κινηματοθεάτρου στο σημερινό Δημαρχείο. 

- Κέντρο Νεολαίας στο Παλλάς. 

- Κέντρο Λαϊκής Επιμόρφωσης στις Παλιές Καπναποθήκες. 

- Θέατρό στο Παλαιό Ηλεκτρικό εργοστάσιο. 

- Μουσείο - Πόλης πίσω από τις καπναποθήκες. 

- Δημαρχείο, πνευματικό κέντρο στο χώρο του Αλευρόμυλου Κολέ- 
τσου. 

- Σχολή Θεάτρου. 

- Ωδείο στη θέση του παλιού και ανακαίνισή του. 

- Τη μετατροπή του παλιού σχολείου της Καρδιτσομαγούλας σε λαο- 
γραφικό μουσείο. 

- Την ίδρυση αγροτικού σπιτιού στη Καρδιτσομαγούλα. 

- Την ίδρυση αρχαιολογικού μουσείου στα ανατολικά της πόλης. 

- Την ίδρυση σχολής Ζωγραφικής και δημοτικού κέντρου χορού στα 
ανατολικά της πόλης. 

- Τη χωροθέτηση των γραφείων της ΔΕΗ, της Πυροσβεστικής Υπη¬ 
ρεσίας και της Διεύθυνσης Γεωργίας στη περιμετρική αρτηρία Δ. της 
Τρικάλων. 

- Τη χωροθέτηση των επιτελικών Υπηρεσιών της Νομαρχίας στη 
θέση του στρατοπέδου «Λουμάκη». 

- Τη δημιουργία χώρων στάθμευσης γύρω από το κέντρο της Καρδί¬ 
τσας και στην περίμετρο της πόλης. 

- Τη χωροθέτηση των εγκαταστάσεων μαζικών μέσων μεταφοράς 
ΚΤΕΛ και των 2 αστικών λεωφορειακών γραμμών στη πλατεία κοντά 
στην περιοχή του σιδηροδρομικού σταθμού. 

- Τη χωροθέτηση των χώρων στάθμευσης φορτηγών και αποθηκών 
νότια του σιδηροδρομικού σταθμού και της σιδηροδρομικής γραμμής. 

- Τη χωροθέτηση κεντρικής δημοτικής αγοράς στα βόρεια πολεοδο- 
μικής ενότητας VI 12 σε δημοτική έκταση. 

- Τη χωρθέτηση ΒΙΠΑ στο «δέλτα» των ποταμών Καράμπαλη και 
Καλέντζη στα δυτικά της Καρδίτσας. 

- Τη χωροθέτηση ΒΙΟΠΑ στα νοτιοδυτικά της πόλης (όπου θα γίνει 
βαθμιαία 1 μεταφορά των εγκαταστάσεων των εκκοκιστηρίων και του οι¬ 
νοποιείου της Καρδίτσας). 

- Τη χωροθέτηση βιοτεχνιών στα ανατολικά της Καρδιτσομαγούλας 
και στις εξόδους της πόλης κατά μήκος των οδικών αξόνων. 

- Τη χωροθέτηση του σιδηροδρομικού σταθμού στα βόρεια των 
γραμμών ΟΣΕ και στα νότια των αποθηκών ΟΣΕ. 

γ. Τη γενική εκτίμηση και των αναγκών σε γη (Ηα) για κοινωνική 
υποδομή, όπως αναφέρεται στους πίνακες Α-11.2.1 και Α-11.2.3. 

δ. Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνεται στο χάρτη Π.1.7 - 1.8 και 
σε κλίμακα 1:10.000 και ειδικότερα: 

- Ζώνες ειδικής ενίσχυσης (ΖΕΕ) στις επεκτάσεις των Καμινάδων. 

- Ζώνες ειδικών κινήτρων (ΖΕΚ) στα τοπικά κέντρα των επεκτά¬ 
σεων στο κέντρο της Καρδιτσομαγούλας στην κεντρική δημοτική αγορά 
και το Ν.Δ. βιοτεχνικό πάρκο. 

- Ζώνες ενεργού πολεοδομίας (ΖΕΠ) στο ΒΙΠΑ του δέλτα. 

- Ζώνες κανονιστικών όρων δόμησης (ΖΚΟΔ) στις επεκτάσεις. 

- ε. Τον καθορισμό νέων αναπτυξιακών ζωνών όπως φαίνεται στο 
χάρτη Π.1.6.1-1.6.2 σε κλίμακα 1:10.000. 

, - Ζώνη βιομηχανίας (ΒΙΠΑ) στα ανατολικά της πόλης. 

- Ζωνών λιανικού εμπορίου στα κέντρα γειτονιών. 

- Ζωνών χονδρεμπορίου και αποθηκών νότια του ΒΙΠΑ και σε συνέ¬ 
χεια μ’ αυτό, όπως και σε διακεκριμένες άλλες θέσεις του οικισμού. 

- Ζώνης-πάρκου βιοτεχνίας. 

Β. Τις προτάσεις λήψης μέτρων για την προστασία του περιβάλλο¬ 
ντος όπως φαίνεται στους χάρτες Π. 1.9 (δύο σχέδια) σε κλίμακα 
1:25.000. 

Βασικότερες παρεμβάσεις είναι: 

- Προστασία της γης υψηλής παραγωγικότητας. 

- Ενίσχυση δικτύου άρδευσης. 

- Προστασία των νερών των ποταμών Καράμπαλη και Καλέτζη που 


συνδέεται άμεσα με την εγκατάσταση του σταθμού βιολογικού καθαρι¬ 
σμού. 

- Περιβαντολογική εξυγίανση ανατολικά της πόλης κατά μήκος του 
ποταμού. 

- Προστασία του άλσους της «Παπαράνζας» και πρόταση για ειδική 
μελέτη της περιοχής αυτής. ■ 

- Προστασία των αρχαιολογικών χώρων της ευρύτερης περιοχής κυ¬ 
ρίως Προϊστορικών (Μαγούλες). 

- Προστασία της περιοχής της λίμνης Ταυρωπού και των ορεινών 
όγκων του Ταυρωπού ως ιδιαιτέρου φυσικού κάλλους. 

Γ. Την οργάνωση και ιεράρχιση του οδικού δικτύου όπως φαίνεται 
στον χάρτη Π-2.1.2 σε κλίμακα 1:10.000. Βασικότερες παρεμβάσεις 
είναι: 

- Η αποσυμφόρηση του κέντρου της πόλης με τη δημιουργία εσωτε¬ 
ρικού δακτυλίου (οδός Τρικάλων, Λάππα, Μυρμηδόνων και Καποδι- 
στρίου). 

- Η δημιουργία του εξωτερικού (περιφερειακού) δακτυλίου με δυνα¬ 
τότητα παράκαμψης της πόλης. Το βόρειο τμήμα του δακτυλίου ταυτί¬ 
ζεται με το προς νότον όριο της Καρδιτσομαγούλας. 

- Η σύνδεση του εξωτερικού δακτυλίου με τον εσωτερικό δακτύλιο με 
πλέγμα συλλεκτηρίων καθώς και με τις αρτηρίες Φαναριού, Καραϊ- 
σκάκή, Κουμουνδούρου και Τερτίπη. 

- Η δημιουργία ανισοπέδων κόμβων. 

- Η σύνδεση της Καρδίτσας με την Καρδιτσομαγούλα με τις οδούς 
Καραϊσκάκη και Τερτίπη που διασχίζει το κέντρο της Καρδίτσας μέχρι 
το σιδηροδρομικό σταθμό. 

- Ο διαχωρισμός των μετακινήσεων των οχημάτων, των πεζών και 
των ποδηλάτων σε ολόκληρο τον ιστό της πόλης με την. ιεράρχιση του 
εσωτερικού οδικού δικτύου και τη δημιουργία πλέγματος πεζοδρόμων 
που συνδέει τους κοινόχρηστους χώρους, τις κεντρικές λειτουργίες και 
τα ιστορικά σημεία αναφοράς της πόλης. 

- Η διατήρηση και βελτίωση των υπαρχουσών σιδηροδρομικών 
εγκαταστάσεων. Ο σταθμός Καρδίτσας παραμένει στη σημερινή θέση με 
επέκταση των εμπορικών αποθηκών στα νότια της σιδηροδρομικής 
γραμμής. 

- Η δημιουργία δεύτερης γραμμής και διευθέτηση - ευθυγράμμιση 
της χάραξης τμήματος της σιδηροδρομικής γραμμής νότια - (ανατολικά 
της πόλης για απομάκρυνση από την πολεοδομική ενότητα 113. 

- Η προσαρμογή της σιδηροδρομικής γραμμής στα βορειοδυτικά για 
τη δημιουργία χώρου περιμετρικής αρτηρίας. 

- Η δημιουργία σταθμού υπεραστικών και αστικών λεωφορείων σε 
θέση δυτικά του σταθμού του τραίνου. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π.2.2.2 σε κλίμακα 1:5.000 (σχέ¬ 
δια 4), Π.2.3.2-2.4.2 σε κλίμακα 1:10.000 (σχέδιο 1), Π.2.6.2 7.2 
σε κλίμακα 1:5.000 (σχέδια 4) και ειδικότερα: 

1. Δίκτυο ύδρευσης. 

- Έλεγχος της ποιότητας του νερού. 

- Υπερδιπλασιαμός της δεξαμενής εξισορρόπησης. 

- Αντικατάσταση των παλαιών σωλήνων. 

2. Δίκτυα αποχέτευσης. 

2.1. Δίκτυα όμβριων - αντιπλημμυρική προστασία. 

- Αποχέτευση όμβριων με τελικό αποδέκτη τον Μέγα. 

2.2. Δίκτυο ακαθάρτων 

Αστικό δίκτυο χωρίς διαρροές και χωριστοί βιολογικοί καθαρισμοί 
λυμάτων και βιομηχανικών αποβλήτων. ^ 

3. Ενεργειακό και τηλεπικοινωνιακό. 

Κατασκευή υπογείων δικτύων για την εξυπηρέτηση της πόλης. 

Ε. Τις προτάσεις για την ασφάλεια - προστασία όπως αυτές φαίνονται 
στο χάρτη Π.3.1.2-3.2.-3.3 σε κλίμακα 1:10.000 και ειδικότερα: 

— Προσδιορισμός περιοχών κατάλληλων για συγκέντρωση πληθυ¬ 
σμού στις περιπτώσεις έκτακτης ανάγκης που εξειδικεύονται και εξο¬ 
πλίζονται. 

Μεταφορά της πυροσβεστικής - υπηρεσίας της Καρδίτσας από το κέ¬ 
ντρο της πόλης, στον περιφερειακό δακτύλιο. 

Καρδίτσα χωρίζεται σε έξη (6) περιοχές εξυπηρέτησης εκ των 
οποίων η-Καρδιτσομαγούλα αποτελεί μία από αυτές. 

Πολλαπλασιασμός των στομίων υδροληψίας (ένα ανά τρία (3) Ο.Τ. 
στο κέντρο). 

Δημιουργία πυροσβεστικού σταθμού στο Αγναντερό.· 

Τα στόμια υδροληψίας για τον δρόμο (ευρύτερη περιοχή) πρέπει να 

παρέχουν 15-30 Μ3/Ηα. 

ΣΤ. Συνοπτικά αντίτυπα των παραπάνω 24 χαρτών και δύο 2 πινά- 
8ων θεωρημένα από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 83760/4816/1988 πράξη του θα είναι 
αναρτημενα επί 20 ημέρες τουλάχιστον από τη δημοσίευση της απόφα¬ 
σης αυτής στην Εφημερίδα της Κυβερνήσεως στο Τμήμα Αρχείου Σχε¬ 
δίων ττκ Διεύθυνσης Τοπογρίχφικών Εφαρμογών του Υπουργείου Περι¬ 
βάλλοντος, Χωροταξίας και Δημοσίων Έργων, Πουλίου και Αμαλιάδος 
17 για να λάβουν γνώση οι ενδιαφερόμενοι. 

2 Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου πόλεως περιοχές που περιλαμβάνονται σ’ αυτό, 
οικοδομικές άδειες που έχουν εκδοθεί με τις προγενέστερες ισχύουσες 


διατάξεις ή έχει υποβληθεί ο πλήρης φάκελλος μς τα απαραίτητα για 
την έκδοση της οικοδομικής άδειας στοιχεία μέχρι την ημερομηνία δη¬ 
μοσίευσης της παρούσας, εκτελούνται όπως εκδόθηκαν ή εκδίδονται βά¬ 
σει των υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

